ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
জম্বু ও কাশ্মীরের সড়ক প্রকল্প নিয়ে কেন্দ্রীয় মন্ত্রী ডক্টর জিতেন্দ্র সিং সড়ক পরিবহন ও মহাসড়ক মন্ত্রী শ্রী নীতিন গড়করির সঙ্গে সাক্ষাৎ করেছেন
নতুন দিল্লি, ১৯ মার্চ, ২০২১
কেন্দ্রীয় মন্ত্রী ডক্টর জিতেন্দ্র সিং আজ নতুন দিল্লিতে জম্মু ও কাশ্মীরের বিভিন্ন সড়ক প্রকল্প নিয়ে আলোচনা করেছেন। তিনি প্রস্তাবিত ছত্তরগালা সুড়ঙ্গ সময় মতো সম্পন্ন করার জন্য সড়ক পরিবহন ও মহাসড়ক মন্ত্রীর কাছে আবেদন জানিয়েছেন। এই সুড়ঙ্গের কাজ শেষ হলে জম্বু- কাশ্মীরের কাঠুয়া জেলাকে দোদা জেলার সঙ্গে যুক্ত করবে। নতুন মহাসড়ক তৈরি হবে। যা বাসোহলি-বানির মধ্যে দিয়ে ছত্তরগালা হয়ে ভাদরওয়াহ ও দোদার সঙ্গে সংযোগ করবে। এটি একটি ঐতিহাসিক প্রকল্প। যা বিকল্প সড়ক যোগাযোগের সৃষ্টি করবে।
অন্যদিকে, ছত্তরগালা প্রকল্পটিতে একটি ৬.৮ কিলোমিটার দীর্ঘ সুড়ঙ্গের পরিকল্পনা রয়েছে। এ নিয়ে ইতিমধ্যেই সীমান্ত সড়ক সংস্থা সমীক্ষা চালিয়েছে। এই সুড়ঙ্গের কাজ শেষ হতে চার বছর সময় লাগবে। এটির নির্মাণ ব্যয় ধরা হয়েছে ৩ হাজার কোটি টাকা। শ্রী নীতিন গড়করি এই প্রকল্পটি নিয়ে তার ইতিবাচক মনোভাবের কথা ব্যক্ত করেছেন।
ডক্টর জিতেন্দ্র সিং জানিয়েছেন, ছত্তরগালা সুড়ঙ্গ নির্মাণের প্রকল্পটি বেশ কয়েক বছর ধরে বিচারাধীন ছিল। পূর্ববর্তী সরকার গুলি এই নিয়ে কোন পদক্ষেপ নেয়নি।
উধমপুর, কাঠুয়া এবং দোদায় গত ছয় বছরে সড়ক ও সেতু নির্মাণে অভূতপূর্ব অগ্রগতি হয়েছে। এর মধ্যে উল্লেখযোগ্য হচ্ছে, কাটোয়ায় বসোহলির কেতিয়ান, গাদিয়াল ও যুথানা সেতু, উধমপুরের দেবিকা সেতু প্রভৃতি।
জাহাজচলাচলমন্ত্রক
অতি প্রবল ঘুর্ণিঝড় ‘ফণী’র মোকাবিলায় কলকাতা পোর্ট ট্রাস্টের ব্যবস্থা গ্রহণ
কলকাতা, ২ মে, ২০১৯
অতি প্রবল ঘুর্ণিঝড় ‘ফণী’র মোকাবিলায় বেশ কিছু সতর্কতামূলক ব্যবস্থা নিয়েছে কলকাতা পোর্ট টাস্ট। বন্দর কর্তৃপক্ষ জানিয়েছে, ঘুর্ণিঝড়টির ওপর নজর রাখা হচ্ছে। সাধারণ সতর্কতা জারির পাশাপাশি, কলকাতা এবং হলদিয়া ডকে সব জাহাজকে বিশেষ সতর্কতামূলক পরামর্শ দেওয়া হয়েছে। পাঁচটি উপকূল রক্ষী জাহাজ এবং বন্দরের সবক’টি জলযানকে ডকের মধ্যে নিরাপদ জায়গায় স্থান দেওয়া হয়েছে।
এছাড়াও, হলদিয়া, বজবজ এবং সাগর ও ডায়মণ্ড হারবারের সবক’টি জাহাজকে হয় মাঝ সমুদ্রে পাঠিয়ে দেওয়া হয়েছে অথবা ডকে রাখা হয়েছে। দুটি কন্ট্রোল স্টেশন খোলা হয়েছে কলকাতা এবং হলদিয়াতে। শিপিং-এর ডিরেক্টর জেনারেল, উপকূল রক্ষী বাহিনী এবং রাজ্যের বিপর্যয় মোকাবিলা কেন্দ্রগুলির সঙ্গে যোগাযোগ রাখা হচ্ছে।
আরও জানানো হয়েছে, কলকাতা বন্দরে আজ রাত থেকে ঝড় চলে না যাওয়া পর্যন্ত জাহাজ সংক্রান্ত সব কাজ বন্ধ থাকবে। ইনল্যান্ড ওয়াটারওয়েজ অথরিটি অফ ইন্ডিয়াকে বাংলাদেশী জাহাজগুলিকে নিরাপদ জায়গা দিতে বলা হয়েছে।
CG/AP/DM
(Visitor Counter : 52
মহাকাশদপ্তর
কক্ষপথে থাকা ভারত সরকারের ১০টি কৃত্রিম উপগ্রহ মেসার্স নিউ স্পেস ইন্ডিয়া লিমিটেডকে  হস্তান্তরিত করার সিদ্ধান্ত অনুমোদন দিল কেন্দ্রীয় মন্ত্রিসভা
নয়াদিল্লী, ৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কক্ষপথে থাকা ভারত সরকারের ১০টি কৃত্রিম উপগ্রহ মেসার্স নিউ স্পেস ইন্ডিয়া লিমিটেডকে  হস্তান্তরিত করার সিদ্ধান্তটি অনুমোদিত হয়েছে। এনএসআইএল একটি রাষ্ট্রায়ত্ত্ব সংস্থা। মহাকাশ দপ্তর এর প্রশাসনিক কার্যভার নিয়ন্ত্রণ করে।
মন্ত্রিসভা এনএসআইএল-এর মূলধনের পরিমাণ ১ হাজার কোটি টাকা থেকে বৃদ্ধি করে ৭ হাজার ৫০০ কোটি টাকা করার সিদ্ধান্ত নিয়েছে।
১০টি কৃত্রিম উপগ্রহ এনএসআইএল-কে হস্তান্তরিত করার ফলে এই সংস্থার আর্থিক স্বশাসন নিশ্চিত হবে। এর মাধ্যমে সংস্থার মূলধনের পরিমাণ বাড়বে এবং বিপুল কর্মসংস্থান সৃষ্টি হবে। এছাড়াও অর্থনীতির অন্যান্য ক্ষেত্রেও মহাকাশে লব্ধ এই প্রযুক্তিকে কাজে লাগানো যাবে। মন্ত্রিসভার আজকের সিদ্ধান্তের ফলে মহাকাশ ক্ষেত্রে দেশের অর্থনৈতিক কর্মতৎপরতা বৃদ্ধি পাবে। আন্তর্জাতিক মহাকাশ বাজারে ভারতের অংশীদারিত্ব বাড়বে।
এনএসআইএল মহাকাশ সংক্রান্ত বিভিন্ন কর্মকান্ড বাণিজ্যিকভাবে পরিচালনা করবে এবং এই সংস্থা কৃত্রিম উপগ্রহের সব ধরণের দায়িত্বে থাকবে। এনএসআইএল পর্ষদ এখন থেকে বাজারের চাহিদা এবং আন্তর্জাতিক চাহিদা অনুসারে ট্রান্সপন্ডারের মূল্য নির্ধারণ করবে। এ ছাড়াও নির্ধারিত নীতি অনুসরণ করে এই সংস্থা বিভিন্ন পরিষেবা প্রদান করবে।
CG/CB/NS
(Visitor Counter : 82
রাষ্ট্রপতিরসচিবালয়
ইন্সটিটিউট অফ চার্টার্ড অ্যাকাউন্ট্যান্ট অফ ইন্ডিয়ার ৭৫তম প্রতিষ্ঠা দিবস উদযাপন অনুষ্ঠানে রাষ্ট্রপতি
শুধু সময়ের সঙ্গে তাল রাখতেই নয়, পেশাগত অধিকার এবং নৈতিকতার অনুশীলনের ক্ষেত্রেও প্রযুক্তিগত উদ্ভাবন জরুরি: রাষ্ট্রপতি
প্রেস ইনফরমেশন ব্যুরো
ভারত সরকার
নয়াদিল্লি, ০১ জুলাই, ২০২৩
রাষ্ট্রপতি শ্রীমতী দ্রৌপদী মুর্মু আজ নতুন দিল্লিতে ইন্সটিটিউট অফ চার্টার্ড অ্যাকাউন্ট্যান্ট অফ ইন্ডিয়া  – এর ৭৫তম প্রতিষ্ঠা দিবস উদযাপন অনুষ্ঠানে যোগ দেন। অনুষ্ঠানে ভাষণ দিতে গিয়ে তিনি বলেন, শুধু চার্টার্ড অ্যাকাউন্ট্যান্টরাই নন, হিসেবরক্ষা এবং অডিট পেশার সঙ্গে যুক্ত সকলের কাছেই এটি একটি বিশেষ দিন। চার্টার্ড অ্যাকাউন্ট্যান্টরা হলেন, ব্যবসায়িক ক্ষেত্রে এক শক্তিশালী স্তম্ভের মতো, যা সুশাসনের ক্ষেত্রকেও মজবুত করে। তিনি বলেন, দেশের আর্থিক স্বাস্থ্যের ক্ষেত্রে তাঁদের গুরুত্বপূর্ণ ভূমিকা এবং দায়দায়িত্ব রয়েছে।
সাম্প্রতিককালে মহিলা চার্টার্ড অ্যাকাউন্ট্যান্টদের সংখ্যার বৃদ্ধি প্রসঙ্গে রাষ্ট্রপতি বলেন, মহিলারা সাধারণত আর্থিক পরিচালনা বা হিসেব রক্ষার ক্ষেত্রে অত্যন্ত দক্ষ। তিনি আরও বলেন, ঘরোয়া সঞ্চয় ভারতের দীর্ঘকালের এক পরম্পরা এবং কঠিন সময়ের জন্য সঞ্চয় করার ব্যাপারে মহিলাদের মধ্যে অভ্যাস রয়েছে। মহিলাদের জন্য আইসিএআই ‘আর্থিক ও কর সাক্ষরতা’র যে প্রচার কর্মসূচি নিয়েছে, তাতে সন্তোষ প্রকাশ করেন রাষ্ট্রপতি। তিনি বলেন, এতে গ্রামাঞ্চলে, বিশেষ করে গরীব আদিবাসী ও সাধারণ মানুষ উপকৃত হবেন, যাঁরা প্রায়ই উচ্চ সুদের প্রলোভনে পা দিয়ে প্রতারিত হয়ে থাকেন। এই কর্মসূচি এ ধরনের প্রতারণার হাত থেকে সাধারণ মানুষকে রক্ষা করবে বলে তিনি আশা প্রকাশ করেন।
শ্রীমতী মুর্মু সন্তোষ প্রকাশ করে বলেন, আইসিএআই গবেষণা ও উন্নয়নের ক্ষেত্রে বেশ কিছু পদক্ষেপ নিয়েছে, যা চার্টার্ড অ্যাকাউন্ট্যান্টদের নানা পেশাগত পরিবর্তনের ক্ষেত্রে সহায়তা করবে। শুধু প্রযুক্তিগত পরিবর্তন নয়, হিসেব রক্ষা ও অডিটিং – এর ক্ষেত্রে আগামী দিনে বিপ্লব আসতে চলেছে বলে মন্তব্য করেন তিনি। তিনি বলেন, হাতে-কলমে হিসেব রক্ষা এখন প্রায় অচল হয়ে পড়েছে। কৃত্রিম বুদ্ধিমত্তার ফলে অডিটিং এবং হিসেব রক্ষায় উল্লেখযোগ্য পরিবর্তন আসতে চলেছে।
রাষ্ট্রপতি বলেন, বিশ্ব জুড়ে আইসিএআই – এর সদস্য পদ নিয়ে বিশেষ গর্ব রয়েছে। তথাপি, ভারতীয় সংস্থাগুলি এখনও পর্যন্ত আন্তর্জাতিক বহুজাতিক সংস্থাগুলির স্তরে পৌঁছতে পারেনি বলে তিনি মন্তব্য করেন। তিনি বলেন, সেই লক্ষ্যে পৌঁছনোর জন্য চেষ্টা চলছে এবং বিভিন্ন ক্ষেত্রে সহযোগিতা ও সমন্বয় বাড়লে, তা আরও মজবুত হবে। বিশ্বের সেরা হিসেব ব্যবস্থা নীতি গ্রহণ এবং অনুশীলনের জন্য তিনি আইসিএআই – এর কাছে আর্জি জানান। শ্রীমতী মুর্মু আরও বলেন, ভারতের জি-২০’র সভাপতিত্ব আর্থিক ব্যবস্থা সম্পর্কে জানার জন্য বিশ্বের দেশগুলির কাছে সুযোগ এনে দিয়েছে।
রাষ্ট্রপতি বলেন, চার্টার্ড অ্যাকাউন্ট্যান্টদের ক্রমাগত প্রয়াসের ফলে দেশের কর ব্যবস্থার ভিত্তি ক্রমশ সম্প্রসারিত হচ্ছে। মানুষ আরও বেশি সংখ্যায় কর ব্যবস্থার সঙ্গে যুক্ত হচ্ছেন। শ্রীমতী মুর্মু বলেন, সরকার গরীব, তপশিলি জাতি ও উপজাতিদের জন্য বহু কল্যাণমূলক প্রকল্প রূপায়িত করছে। এই পরিস্থিতিতে করদাতাদের উৎসাহিত করা চার্টার্ড অ্যাকাউন্ট্যান্টদের সামাজিক দায়িত্ব বলে উল্লেখ করেন তিনি।
CG/MP/SB
(Visitor Counter : 47
প্রতিরক্ষামন্ত্রক
সেনাবাহিনীতে শূন্য পদ
নতুন দিল্লি, ২৬ জুলাই, ২০২১
সেনাবাহিনীতে শূন্য পদের সংখ্যা নিম্নরূপ -
সেনাবাহিনীতে শূন্য পদের ঘাটতি মেটাতে সরকার একাধিক পদক্ষেপ নিয়েছে। এই লক্ষ্যে যুবসম্প্রদায়কে সচেতন করে তুলতে সচেতনতা মূলক অভিযান চালানো হয়, যাতে তারা চ্যালেঞ্জিং ও মর্য্যাদাপূর্ণ কর্মজীবনে প্রবেশ করতে পারেন। যুবসম্প্রদায়কে সেনাবাহিনীতে যোগ দিতে উৎসাহিত করতে বিদ্যালয়, কলেজ, অন্যান্য শিক্ষা প্রতিষ্ঠান এবং জাতীয় সমরশিক্ষার্থী বাহিনীর শিবিরগুলিতে নিয়মিত ভাবে অনুপ্রেরণাদায়ক বক্তৃতামালার আয়োজন করা হয়। এছাড়াও সরকার সেনাবাহিনীতে কর্মজীবনকে আকর্ষণীয় করে তুলতে পদোন্নতির মত একাধিক উদ্যোগ গ্রহণ করেছে।
মন্ত্রকের পরিসংখ্যান অনুযায়ী পশ্চিমবঙ্গে সেনাবাহিনীতে, বিমান বাহিনীতে এবং নৌ-বাহিনীতে আধিকারিক ও কর্মী সংখ্যা নিম্নরূপ -
রাজ্যসভায় আজ লিখিত জবাবে এই তথ্য দেন প্রতিরক্ষা প্রতিমন্ত্রী শ্রী অজয় ভট্ট।
CG/BD/AS/
(Visitor Counter : 93
পর্যটনমন্ত্রক
কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের আওতায় 'গ্রামীণ পর্যটন : পূর্বের অবস্থা থেকে ভবিষ্যতের নিয়ম' শীর্ষক আলোচনাসভার আয়োজন
নয়াদিল্লি, ২৮ সেপ্টেম্বর, ২০২০
কেন্দ্রীয় পর্যটন মন্ত্রক শনিবার  ‘গ্রামীণ পর্যটন : পূর্বের অবস্থা থেকে ভবিষ্যতের নিয়ম' শীর্ষক এক ওয়েবিনার সিরিজের আয়োজন করে। এই ওয়েব-ভিত্তিক আলোচনাসভার মাধ্যমে গ্রামীণ সংস্কৃতি, কৃষিকাজ, সেখানকার মানুষ, চিন্তাভাবনা, তাঁদের জীবনধারণ ইত্যাদি বিষয় তুলে ধরা হয়। এই সময়ে, কয়েক লক্ষ 'হোয়াইট কলার' কর্মী কর্মসংস্থান হারিয়েছেন বা তাঁদের বেতন হ্রাস পেয়েছে। এমনকি, অনেক 'ব্লু কলার' শ্রমিকরা এই সময়ে গ্রামে ফিরে এসেছেন কাজ হারিয়ে। তাই এই কঠিন সময়ে গ্রামাঞ্চলে বিকল্প ইকো-সিস্টেম তৈরি এবং বাস্তবায়ন করা খুবই গুরুত্বপূর্ণ বিষয়। নতুন প্রজন্মের কাছে পর্যটনের গুরুত্ব তুলে ধরে এই শিল্পের বিকাশে সকলকে একযোগে এগিয়ে আসতে হবে। শহরের পাশাপাশি গ্রামাঞ্চলে পর্যটনের বিকাশ ঘটানো বিশেষ প্রয়োজন।
এদিনের এই ওয়েবিনারের মাধ্যমে গ্রামীণ পর্যটন শিল্পের বিকাশের বিভিন্ন দিক তুলে ধরা হয়। 'গ্রিন পিপল'-এর প্রতিষ্ঠাতা শ্রী রূপেশ রায় 'পর্যটন ক্ষেত্রের মধ্যে গ্রামীণ পর্যটনের উন্নতি' বিষয়ে বক্তব্য রাখেন। কোভিড-১৯ পরিস্থিতির মধ্যে বহু মানুষের দৃষ্টিভঙ্গির পরিবর্তন হয়েছে। গ্রামীণ পর্যটনের সর্বাধিক প্রয়োজনীয় উপাদান হল গল্প বলা। একজন ভ্রমণকারীর অভিজ্ঞতা এই গল্প বলার মাধ্যমে তুলে ধরা বিশেষ প্রয়োজন।
কেন্দ্রীয় পর্যটন মন্ত্রকের অতিরিক্ত মহানির্দেশক রুপিন্দর ব্রার জানান, পরিবেশকে রক্ষা করে মানবতার স্বার্থে প্রকৃতির সঙ্গে ভারসাম্য বজায় রেখে পর্যটনের বিকাশ ঘটাতে হবে। 'এক ভারত শ্রেষ্ঠ ভারত' কর্মসূচির আওতায় ভারতের সমৃদ্ধশালী বৈচিত্র্য তুলে ধরার জন্য দেখো আপনা দেশ ওয়েবিনার সিরিজের আয়োজন করা হয়েছে বলেও তিনি মন্তব্য করেন।
পরবর্তী ওয়েবিনার সিরিজের আয়োজন করা হয়েছে আগামী ১ অক্টোবর। এর বিষয় ভাবনা হল, ‘গান্ধীজি : দ্য বম্বে ইয়ার্স''।
CG/SS/DM
(Visitor Counter : 84
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭২ কোটি ২৯ লক্ষ ছাড়িয়েছে
দেশে গত ২৪ ঘণ্টায় ৪৬ লক্ষ ৮২ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৩৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৫০ হাজার ৪০৭
এই মুহূর্তে করোনায় চিকিৎসাধীনের সংখ্যা ৬ লক্ষ ১০ হাজার ৪৪৩
সাপ্তাহিক-ভিত্তিতে আক্রান্তের হার ৫.০৭ শতাংশ
নয়াদিল্লি, ১২ ফেব্রুয়ারি, ২০২২
ভারতে এ পর্যন্ত ১,৭২,২৯,৪৭,৬৮৮টি টিকার ডোজ দেওয়া হয়েছে। গতকাল টিকা দেওয়া হয়েছে ৪৬,৮২,৬৬২ জনকে।
স্বাস্থ্য কর্মীদের মধ্যে ১,০৩,৯৯,১২৯ জন টিকার প্রথম ডোজ, ৯৯,২৫,৯৩০ জন টিকার দ্বিতীয় ডোজ এবং ৩৮,৪৩,৩৫৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৪,৫৪৭ জন প্রথম ডোজ, ১,৭৩,৬৫,৮৪৮ জন দ্বিতীয় ডোজ এবং ৫২,৫৪,০৯৫ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,১৬,৭৬,৬৯৩ জন এবং দ্বিতীয় ডোজ পেয়েছেন ১,৩৪,০৫,৩৮৯ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,৭৫,০৭,৮৫০ জন এবং দ্বিতীয় ডোজ পেয়েছেন ৪২,৪৬,১০,৫৭২ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,১৫,০৬,৬০০ জন। আর দ্বিতীয় ডোজ পেয়েছেন ১৭,৫৮,৮৮,৫২০ জন। যাঁদের বয়স ৬০-এর ওপরে তাঁদের মধ্যে ১২,৫৮,০০,৩৬৮ জন প্রথম ডোজ, ১০,৯৫,৭৯,১২৮ জন দ্বিতীয় ডোজ এবং ৭৭,৭৯,৬৬৪ জন সতর্কতামূলক ডোজ পেয়েছেন। এ পর্যন্ত দেশে মোট ১,৬৮,৭৭,১১৪টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১ লক্ষ ৩৬ হাজার ৯৬২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ১৪ লক্ষ ৬৮ হাজার ১২০ জন সুস্থ হয়ে উঠেছেন। জাতীয় আরোগ্য লাভের হার ৯৭.৩৭ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৫০ হাজার ৪০৭ জন। বর্তমানে ৬ লক্ষ ১০ হাজার ৪৪৩ জন চিকিৎসাধীন। দেশে মোট সংক্রমিতের মাত্র ১.৪৩ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৪ লক্ষ ৫০ হাজার ৫৩২টি নমুনা পরীক্ষা করা হয়েছে। এ পর্যন্ত দেশে ৭৪ কোটি ৯৩ লক্ষ ২০ হাজার ৫৭৯টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৫.০৭ শতাংশ এবং দৈনিক সংক্রমণের হার ৩.৪৮ শতাংশ।
CG/CB/SB
(Visitor Counter : 97
পেট্রোলিয়ামওপ্রাকৃতিকগ্যাসমন্ত্রক
ভারতের ক্রমবর্ধমান শক্তি চাহিদা বিদেশি বিনিয়োগ আকৃষ্ট করছে : শ্রী ধর্মেন্দ্র প্রধান
নয়াদিল্লি, ২ অগাস্ট, ২০১৯
ভারতের ক্রমবর্ধমান শক্তি চাহিদা বিদেশি বিনিয়োগ আকৃষ্ট করছে বলে জানালেন কেন্দ্রীয় পেট্রোলিয়াম ও প্রাকৃতিক গ্যাস তথা ইস্পাত মন্ত্রী শ্রী ধর্মেন্দ্র প্রধান। আজ নতুন দিল্লিতে ব্লুমবার্গ এনইএফ শীর্ষক সম্মেলনে তিনি আরও বলেন, ভারতের অর্থনৈতিক অগ্রগতি ৭ শতাংশের বেশি হবে বলে যে প্রত্যাশা রয়েছে তার ফলে শক্তিক্ষেত্রে আরও বেশি তহবিল সংস্থান করা সম্ভব হবে। বিদেশি বন্ড বাজার ব্যবস্থার মাধ্যমে বহু সংস্থা সাফল্যের সঙ্গে তহবিল সংগ্রহ করছে। মনে করা হচ্ছে, তহবিল সংস্থানের এই পদ্ধতি আগামীতে আরও কয়েকগুণ বৃদ্ধি পাবে। শ্রী প্রধান জানান, সরকার পেট্রোলিয়াম ও প্রাকৃতিক গ্যাসের মতো খনিজ সম্পদের খনন ক্ষেত্রে গুরুত্ব দিচ্ছে। এ ধরনের সম্পদের অনুসন্ধান ও উৎপাদন ক্ষেত্রে এক অনুকূল বাতাবরণ গড়ে তুলতে একাধিক সংস্কারমূলক নীতি গ্রহণ করা হয়েছে। এ ধরনের উদ্যোগের ফলে দেশীয় তেল ও গ্যাস উৎপাদন ক্ষেত্রে বিনিয়োগের সম্ভাবনা বাড়বে বলেও তিনি অভিমত প্রকাশ করেন। দেশজ তেল ও গ্যাস উৎপাদন বাড়াতে গৃহীত সংস্কারমুখী পদক্ষেপগুলি গুরুত্বপূর্ণ ভূমিকা পালন করবে।
শ্রী প্রধান বলেন, বিশ্ব অর্থনীতিতে ভারতের উজ্জ্বল অবস্থান বজায় রয়েছে। দেশীয় অর্থনীতির মজবুত অবস্থা এবং অনুকূল বাতাবরণ বজায় রেখে সরকার সুস্থায়ী উন্নয়নের লক্ষ্য পূরণে অঙ্গীকারবদ্ধ। ভারত এ বছরই ৩ লক্ষ কোটি মার্কিন ডলার অর্থনীতিতে পরিণত হবে। অদূর ভবিষ্যতে ভারতীয় অর্থ ব্যবস্থা ৫ লক্ষ কোটি মার্কিন ডলারে নিয়ে যাওয়ার লক্ষ্যমাত্রা ধার্য হয়েছে। তবে, এই লক্ষ্য অর্জনে ভারতের প্রয়োজন নিরাপদ, সুলভ ও সুস্থায়ী শক্তি উৎপাদন সুনিশ্চিত করা যা ১৩০ কোটি মানুষের শক্তি চাহিদা পূরণে সক্ষম।
পরিচ্ছন্ন জ্বালানি প্রসঙ্গে সরকারের অঙ্গীকারের কথা উল্লেখ করে শ্রী প্রধান জানান, ‘প্রধানমন্ত্রী উজ্জ্বলা যোজনা’র মাধ্যমে লক্ষ লক্ষ দরিদ্র পরিবারের জীবনযাত্রায় পরিবর্তন এসেছে। এখনও পর্যন্ত এই যোজনায় ৭ কোটি ৫০ লক্ষেরও বেশি রান্নার গ্যাসের সংযোগ দেওয়া হয়েছে। এর ফলে, ভারতে রান্নার গ্যাসের পরিধি ২০১৪-র ৫৬ শতাংশ থেকে বেড়ে বর্তমানে প্রায় ৯৫ শতাংশে পৌঁছেছে। এই যোজনা রান্নাঘরের ধোঁয়া থেকে লক্ষ লক্ষ মহিলা ও শিশুর স্বাস্থ্য বিপর্যয় রোধ করেছে বলেও মন্ত্রী জানান। দূষণ নিয়ন্ত্রণ প্রসঙ্গে মন্ত্রী জানান, ২০২০-র ১ এপ্রিল থেকে ‘ভারত স্টেজ-৬’ জ্বালানি ব্যবহার শুরু হচ্ছে। গত বছরের এপ্রিল থেকেই জাতীয় রাজধানী অঞ্চল দিল্লিতে ভারত স্টেজ-৬ জ্বালানির ব্যবহার শুরু হয়েছে। পরিবহণ ক্ষেত্রে সরকার সিএনজি, বায়ো-সিএনজি এবং এলএনজি-র মতো জ্বালানির ব্যবহার বাড়াতে উৎসাহ দিচ্ছে। বায়ো-জ্বালানি শোধনাগার স্থাপনের পাশাপাশি, ইথানলের নতুন নতুন উৎস খুঁজে বের করারও প্রয়াস গ্রহণ করা হয়েছে বলে জানিয়ে শ্রী প্রধান বলেন, ইথানল মিশ্রণ কর্মসূচি চালু হলে রাষ্ট্রায়ত্ত তেল সংস্থাগুলি পেট্রোলে ১০ শতাংশ ইথানল মিশিয়ে তা বিক্রি করতে পারবে।
SSS/BD/DM
(Visitor Counter : 229
প্রধানমন্ত্রীরদপ্তর
সুব্রমনিয়া ভারতীকে স্মরণ করলেন প্রধানমন্ত্রী
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদী সুব্রমনিয়া ভারতীর জন্মবার্ষিকীতে শ্রদ্ধাচিত্তে স্মরণ করেছেন। এক বার্তায় তিনি বলেছেন, “সুব্রমনিয়া ভারতীর জন্মবার্ষিকীতে তাঁকে শ্রদ্ধাচিত্তে স্মরণ করি। ‘মহাকবি ভারথিয়ার’ হিসেবে পরিচিত সুব্রমনিয়া ভারতী দেশপ্রেম, সমাজ সংস্কার, সুকবি এবং অদম্য সাহসের জ্বলন্ত প্রতীক। তাঁর চিন্তাভাবনা এবং ক্রিয়া আমাদের প্রত্যেককে উদ্বুদ্ধ করবে। এই মহাকবি সুবিচার এবং সমানাধিকারে বিশ্বাসী ছিলেন। তিনি একবার বলেছেন, ক্ষুধায় যদি কোনও মানুষ আক্রান্ত হয় তাহলে সমগ্র বিশ্ব নিশ্চিহ্ন হবে। এই দৃষ্টিভঙ্গী মানুষের দুর্ভোগ দূর করা এবং তাদের ক্ষমতায়ণের সম্পর্কে সুব্রমনিয়া ভারতীর ভাবনাচিন্তার পরিচায়ক।”
SSS/NS
(Visitor Counter : 75
শ্রমওকর্মসংস্থানমন্ত্রক
লোকসভা মজুরি সংক্রান্ত নির্দেশিকা বিল ২০১৯ পাস করল
নয়াদিল্লি, ৩১ জুলাই, ২০১৯
লোকসভায় মজুরি সংক্রান্ত নির্দেশিকা বিল ২০১৯ পাস হয়েছে। শ্রম ও রোজগার দপ্তরের প্রতিমন্ত্রী শ্রী সন্তোষ কুমার গাঙ্গোয়ার মঙ্গলবার বিলটি উত্থাপন করে আলোচনার সুত্রপাত করেন। তিনি বলেন, ঐতিহাসিক এই বিলটি পুরনো ও অপ্রচলিত শ্রম আইনগুলির প্রয়োজনীয় পরিবর্তন ঘটাবে। বর্তমানে ১৭% শ্রম আইন ৫০ বছরের পুরানো। কয়েকটি আইন প্রাক-স্বাধীনতা যুগে তৈরি হয়েছিল।
মজুরি সংক্রান্ত নির্দেশিকা বিলে যে চারটি আইন অর্ন্তভুক্ত হয়েছে তার মধ্যে রয়েছে প্রাক-স্বাধীনতা যুগের ‘১৯৩৬ সালের দ্য পেমেন্ট অফ ওয়েজেস অ্যাক্ট’, ৭১ বছরের পুরনো ১৯৪৮ সালের ‘দ্য মিনিমাম ওয়েজেস অ্যাক্ট’। এছাড়া আছে ‘১৯৬৫ সালের দ্য পেমেন্ট অফ বোনাস অ্যাক্ট’ এবং ‘১৯৭৬ সালের দ্য ইক্যুয়াল রেমুনারেশন অ্যাক্ট’।
মন্ত্রী জানান বিভিন্ন ট্রেড ইউনিয়ন, নিয়োগকর্তা, রাজ্য সরকারদের সঙ্গে এই বিলের বিষয়ে বিস্তারিত আলোচনা হয়েছে। ২০১৫ সালের ১০ই মার্চ ও ১৩ই এপ্রিল ত্রিপাক্ষিক আলোচনার মাধ্যমে নানা সিদ্ধান্ত গ্রহণ করা হয়। মন্ত্রকের ওয়েবসাইটে বিলের খসড়াটি দেখে অনেকেই তাঁদের মূল্যবান পরামর্শ জানিয়েছেন। ২০১৭র ১০ই আগস্ট বিলটি লোকসভায় পেশ করা হয়। এরপর তা সংসদীয় স্ট্যান্ডিং কমিটিতে পাঠানো হয়। কমিটি ২০১৮র ১৮ই ডিসেম্বর তার প্রতিবেদন জমা দেয়। ওই প্রতিবেদনের ২৪টি সুপারিশের মধ্যে ১৭টি সরকার গ্রহণ করেছে। শ্রী গাঙ্গোয়ার জানান, এই বিলের মাধ্যমে সব কর্মী ও শ্রমিকদের নির্দিষ্ট সময়ে ন্যূনতম মজুরী পাওয়া নিশ্চিত হবে। কৃষিক্ষেত্রে শ্রমিক, রঙের মিস্ত্রি, রেস্তোরাঁ, ধাবার কর্মচারী, পাহারাদার সহ অসংগঠিত ক্ষেত্রের শ্রমিকরা এরফলে উপকৃত হবেন। বিল পাশ হলে কর্মচারীরা পরের মাসের ৭ তারিখের মধ্যে মাইনে পাবেন। যারা সপ্তাহের হিসেবে মাইনে পান, তারা সপ্তাহের শেষ দিন এবং দিনমজুররা প্রতিদিনই তাদের প্রাপ্য অর্থ পাবেন।
মন্ত্রী আশা করেন এই বিলের মাধ্যমে ৫০ কোটি অসংগঠিত শ্রমিকের জীবনযাত্রার মান উন্নত হবে।
নতুন এই আইনে বৈদ্যুতিন প্রক্রিয়ায় শ্রমিকদের স্বার্থে সুরক্ষিত হচ্ছে কিনা তা যাচাই করা যাবে। আগে শ্রমিকদের নানা দাবী উত্থাপন করার সময়সীমা কম ছিল। বর্তমানে তা বাড়িয়ে তিন বছর করা হচ্ছে। এছাড়া ন্যূনতম বেতন, বোনাস সহ নানা দাবী পেশের সময়সীমা ৬ মাস থেকে ২ বছরের মধ্যে করার সংস্হান এই বিলি থাকছে।
CG/CB/NS
(Visitor Counter : 594
নির্বাচনকমিশন
ভোটের সময় আকাশবাণী এবং দূরদর্শনে প্রচারের জন্য জাতীয় এবং রাজ্যস্তরের রাজনৈতিক দলগুলিকে ডিজিটাল টাইম ভাউচার দেবে ভারতের নির্বাচন কমিশন
নয়াদিল্লি, ১৮ জুলাই, ২০২৩
নির্বাচনের সময় আকাশবাণী এবং দূরদর্শনে প্রচারের জন্য জাতীয় এবং রাজ্যস্তরের রাজনৈতিক দলগুলিকে সময় বরাদ্দ করার কাজটি এখন থেকে হবে অনলাইনে। ভারতের নির্বাচন কমিশন রাজনৈতিক দলগুলির সরকারি মালিকানাধীন গণমাধ্যম ব্যবহার করার বর্তমান বিধিনিয়ম সংশোধন করেছে। একটি তথ্যপ্রযুক্তি মঞ্চের মাধ্যমে রাজনৈতিক দলগুলিকে ডিজিটাল টাইম ভাউচার দেওয়ার সংস্থান থাকছে। ফলে নির্বাচন কমিশন/মুখ্য নির্বাচনী আধিকারিকের দপ্তরে প্রতিনিধি পাঠিয়ে কাগজে টাইম ভাউচার সংগ্রহ করার ঝামেলা এড়াতে পারবে রাজনৈতিক দলগুলি।
প্রযুক্তির প্রসারের বিষয়টি মাথায় রেখে নির্বাচন কমিশন ইতিমধ্যেই রাজনৈতিক দলগুলির সঙ্গে তথ্য আদান-প্রদানের ক্ষেত্রে তথ্যপ্রযুক্তির ব্যবহার শুরু করেছে। সম্প্রতি নির্বাচন কমিশনের কাছে রাজনৈতিক দলগুলির আর্থিক বিষয় সংক্রান্ত হিসাবপত্র অনলাইনে পেশ করার জন্য চালু হয়েছে একটি ওয়েব পোর্টাল।
প্রেক্ষাপট
১৯৫১-এর জনপ্রতিনিধিত্ব আইনের ৩৯এ ধারার ভিত্তিতে এই প্রকল্পের বিষয়ে প্রথমবার বিজ্ঞপ্তি প্রকাশ করা হয় ১৯৯৮-এর ১৬ জানুয়ারি। এরপর জাতীয় এবং রাজ্যস্তরে স্বীকৃত রাজনৈতিক দলগুলির সঙ্গে বিস্তারিত আলোচনার পর গোটা বিষয়টির চূড়ান্ত রূপরেখা স্থির হয়। প্রকল্পটির আওতায় জাতীয় এবং রাজ্যস্তরে স্বীকৃত প্রতিটি রাজনৈতিক দলকে সমতার ভিত্তিতে আকাশবাণী এবং দূরদর্শনে ভোটের প্রচারের জন্য সময় দেওয়া হবে। এর অতিরিক্ত সময় দেওয়ার ক্ষেত্রে লোকসভা এবং বিধানসভায় সর্বশেষ নির্বাচনে সংশ্লিষ্ট রাজনৈতিক দলটির ফলাফল কেমন সে বিষয়ে বিচার করে সিদ্ধান্ত নেওয়া হবে।
স্বীকৃত রাজনৈতিক দলগুলিকে ভোটের প্রচারের জন্য ডিজিটাল টাইম ভাউচার দেওয়ার এই সিদ্ধান্ত গোটা বিষয়টিতে স্বচ্ছতা নিয়ে আসবে।
নির্দেশিকা দেখার জন্য লিঙ্ক
https://eci.gov.in/files/file/15138-scheme-for-use-of-govt-owned-electronic-media-by-political-parties-during-elections-modification-of-scheme-%E2%80%93-para-6-sub-clause-iv-%E2%80%93-provision-to-provide-time-vouchers-through-it-platform-%E2%80%93-regarding/
জাতীয়/প্রাদেশিক রাজনৈতিক দলগুলিকে পাঠানো চিঠির লিঙ্ক
https://eci.gov.in/files/file/15140-letter-to-political-parties-digitization-of-time-vouchers-in-respect-of-broadcasttelecast-time-allotted-to-nationalstate-political-parties-during-election/
(CG/AC/NS
প্রধানমন্ত্রীরদপ্তর
গুজরাটের আমেদাবাদে কেনাকাটার উৎসবের সূচনা করলেন প্রধানমন্ত্রী
নয়াদিল্লি, ১৭ জানুয়ারি, ২০১৯
প্রধানমন্ত্রী শ্রী নরেন্দ্র মোদী গুজরাটের আমেদাবাদে সবরমতী নদীর সামনে কেনাকাটার উৎসব ‘আমেদাবাদ শপিং ফেস্টিভ্যাল, ২০১৯’ – এর উদ্বোধন করলেন আজ। গুজরাটের ফেরিওয়ালা থেকে শুরু করে শপিংমল এবং কারিগর থেকে শুরু করে হোটেল-রেস্তোরাঁর সঙ্গে যুক্ত ব্যবসায়ীরা এই উৎসবে তাঁদের পণ্য বিক্রির সুযোগ পেলেন এই উৎসবে। এই অভিনব উৎসবটি ভাইব্র্যান্ট গুজরাট শীর্ষ সম্মেলনের পাশাপাশি, আয়োজিত হচ্ছে।
এই উপলক্ষে প্রধানমন্ত্রী এক জনসভায় ভাষণ দিতে গিয়ে বলেন, সাধারণত আমরা এ ধরণের বড় বাণিজ্যিক সম্মেলন বিদেশে প্রত্যক্ষ করি। এই প্রেক্ষিতে ভাইব্র্যান্ট গুজরাট এবং আমেদাবাদ শপিং ফেস্টিভ্যাল অবশ্যই প্রশংসনীয়।
প্রধানমন্ত্রী আরও বলেন, দেশে বাণিজ্যের উপযুক্ত পরিবেশ সৃষ্টি করার জন্য সরকার প্রতিনিয়ত কাজ করছে। বিগত চার বছরে পুরনো আইনগুলিকে বিলুপ্ত করা হয়েছে এবং এর পাশাপাশি, আইনের অসংখ্য ধারাকে সহজ করা হয়েছে। এই প্রচেষ্টা চালানোর ফলে সহজে ব্যবসা করার ক্ষেত্রে ভারত ১৪২ থেকে ৭৭ – এ চলে এসেছে। শ্রী মোদী বলেন, ছোট ছোট উদ্যোগপতিদের জন্য ব্যবসা-বাণিজ্য করার প্রণালী আরও সহজ করার প্রচেষ্টা অব্যাহত রেখেছে সরকার। এই সরকারই জিএসটি-র ভিত্তিতে ছোট ছোট উদ্যোগপতিদের ব্যাঙ্ক থেকে ঋণ প্রদান ব্যবস্থাকে আরও সহজ করে তুলেছে। মাত্র ৫৯ মিনিটে ১ কোটি টাকা পর্যন্ত ঋণ মঞ্জুর করা হচ্ছে এখন।
এর আগে প্রধানমন্ত্রী মহাত্মা মন্দির গান্ধীনগরের এক্সিবিশন কাম কনভেশন সেন্টারে ভাইব্র্যান্ট গুজরাট গ্লোবাল ট্রেড শো-র উদ্বোধন করেন। এই শীর্ষ সম্মেলনে উপস্থিত থাকছেন বিভিন্ন রাষ্ট্রের প্রধানরা, বিশ্ব বাণিজ্য ক্ষেত্রের সেরা উদ্যোগপতিরা। আগামীকাল প্রধানমন্ত্রী এর উদ্বোধনী অধিবেশনে ভাষণ দেবেন।
SSS/SB
(Visitor Counter : 83
সারওরসায়নমন্ত্রক
মূল্য নিয়ন্ত্রণ ব্যবস্থাপনার আওতায় ৮৭১টি প্রয়োজনীয় ওষুধকে রাখা হয়েছে
নয়াদিল্লী, ২৩ সেপ্টেম্বর, ২০২০
ন্যাশনাল ফার্মাসিউটিক্যাল প্রাইসিং অথরিটি ২০১৫ সালে জরুরি ওষুধের জাতীয় তালিকায় থাকা ৮৭১টি ওষুধের সর্বোচ্চ দাম নির্ধারণ করেছে। এরফলে কার্ডিয়াক স্টেন্টের দাম যথেষ্ট কমেছে। যেসব স্টেন্টের মধ্যে ওষুধের আস্তরণ লাগানো থাকে সেগুলির দাম ৭৪ শতাংশ এবং বাকি স্টেন্টের দাম ৮৫ শতাংশ হ্রাস পেয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সার ও রসায়ন মন্ত্রী শ্রী ডি ভি সদানন্দ গৌড়া। শ্রী গৌড়া বলেছেন, কার্ডিয়াক স্টেন্ট ছাড়াও হাঁটুর প্রতিস্থাপন, ১০৬ রকমের ডায়াবেটিক প্রতিরোধী এবং হৃদরোগ সংক্রান্ত ওষুধ ও ক্যানসার চিকিৎসায় ব্যবহৃত ৪২ রকমের ওষুধও এই তালিকায় রয়েছে। ন্যাশনাল ফার্মাসিউটিক্যাল প্রাইসিং অথরিটির বিভিন্ন ওষুধের দাম নির্ধারণ একটি চলমান প্রক্রিয়া। প্রয়োজনীয় ওষুধের তালিকায় মাঝে মাঝেই কতৃপক্ষ নতুন নতুন ওষুধ যোগ করে।
CG/CB/NS
(Visitor Counter : 116
ক্ষুদ্র, অতিক্ষুদ্রওমাঝারিশিল্পমন্ত্রক
খুচরো ব্যবসায়ী, আবাসন নির্মাণের সঙ্গে যুক্ত ব্যক্তিদের অতি ক্ষুদ্র, ক্ষুদ্র মাঝারি শিল্পোদ্যোগ ক্ষেত্রে নাম নথিভুক্তির বিষয়টি খতিয়ে দেখা হবে : শ্রী নীতিন গড়করি
নতুন দিল্লি, ৯মে, ২০২০
কেন্দ্রীয় অতি ক্ষুদ্র,ক্ষুদ্র মাঝারি শিল্প উদ্যোগ  এবং সড়ক পরিবহন ও মহাসড়ক মন্ত্রী, শ্রী নীতিন গডকরি আজ ভারতের খুচরো ব্যবসায়ী সমিতি এবং প্রাকটিসিং ইঞ্জিনিয়ার্স, স্থাপত্য শিল্পী ও ভারতের টাউন প্ল্যানার্স অ্যাসোসিয়েশনকে আশ্বাস দিয়েছেন যে, অতি ক্ষুদ্র,ক্ষুদ্র মাঝারি শিল্পোদ্যোগ  ক্ষেত্রে নাম নথিভুক্তির জন্য তাদের অনুরোধ দ্রুত খতিয়ে দেখা হবে। তিনি বলেন এই ক্ষেত্রগুলিতে কর্মসংস্থানের প্রচুর সুযোগ রয়েছে ।তাই এই শিল্প ক্ষেত্রের সঙ্গে যুক্ত শ্রমিকদের বীমা, চিকিৎসার সুবিধা, পেনশন ইত্যাদি প্রদান করা যায় কিনা সে বিষয়টিও গুরুত্ব দিয়ে দেখা হচ্ছে।
তিনি খুচরো বিক্রেতাদের বিকল্প ব্যবসার অনুসন্ধানে হোম ডেলিভারি এবং সামাজিক দূরত্ব বজায় রাখা, গ্রাহক / কর্মচারীদের জন্য স্যানিটাইজারের সুবিধা প্রদান ও সমস্ত খুচরো বিক্রয়কেন্দ্রে মাস্ক ব্যবহার শুরু করার আহ্বান জানান।
মন্ত্রী আজ ভিডিও কনফারেন্সের মাধ্যমে ভারতের খুচরো ব্যবসায়ী সমিতি এবং প্রাকটিসিং ইঞ্জিনিয়ার্স, স্থাপত্য শিল্পী ও ভারতের টাউন প্ল্যানার্স অ্যাসোসিয়েশনের প্রতিনিধিদের সঙ্গে নিজ নিজ ক্ষেত্রে কোভিড-১৯ এর প্রভাব সম্পর্কে আলোচনা করেন। এই মতবিনিময়ের সময়, প্রতিনিধিরা কোভিড-১৯ মহামারী সমস্যা মোকাবিলায় বেশ কয়েকটি পরামর্শ দেন এবং এ সম্পর্কে উদ্বেগ প্রকাশ করেন।পাশাপাশি এই ক্ষেত্রকে এগিয়ে নিয়ে যাওয়ার জন্য সরকারের কাছে সহায়তার দাবি জানান ।
তিনি ইঞ্জিনিয়ার, স্থাপত্য শিল্পী এবং নগর পরিকল্পনাকারীদের জনবহুল শহরগুলি সম্পর্কে নতুন ভাবনা চিন্তা করা এবং গ্রীন এক্সপ্রেসওয়ের বিশেষকরে নতুন দিল্লি-মুম্বাই এক্সপ্রেসওয়ের পাশে গ্রামগুলির বিকাশের জন্য আহ্বান জানান। তিনি বলেন, দেশের বিভিন্ন ক্লাস্টার এবং লজিস্টিক পার্কগুলিতে বহু কর্ম সংস্থানের সুযোগ সুবিধা রয়েছে। এমএসএমই ক্ষেত্র হিসাবে খুচরো বিক্রেতা / রেস্তোঁরা / আর্কিটেকচারাল ফার্মগুলি নিবন্ধীকরণ, কোভিড -১৯ সম্পর্কিত স্বাস্থ্য সুরক্ষা শর্ত মেনে মলগুলি পুনরায় চালু করা, অপরিহার্য নয় এমন সামগ্রী গুলির জন্য ই-কমার্স সংস্থাগুলির কাজ শুরু করা সহ একাধিক বিষয়ে আলোচনা হয়।
কেন্দ্রীয় মন্ত্রী বলেন এই সঙ্কট কাটিয়ে উঠতে মানুষের জীবন - জীবিকা নির্বাহের জন্য সকল পক্ষকে এক যোগে কাজ করতে হবে। শ্রী গডকরি এই সংকট মোকাবিলায় এ সময়ে শিল্পকে ইতিবাচক মনোভাব রাখার আহ্বান জানান।কেন্দ্রীয় মন্ত্রী রপ্তানী বৃদ্ধির ওপর বিশেষ নজর দেওয়া প্রয়োজন বলেও জানান।
মন্ত্রী স্মরণ করিয়ে দেন, জাপান সরকার তার শিল্প সংস্থাগুলিকে চীন থেকে বিনিয়োগ সরিয়ে নিয়ে এসে অন্য কোথাও বিনিয়োগ করার জন্য বিশেষ প্যাকেজের কথা ঘোষণা করেছে। ভারতের এই সুযোগ কাজে লাগানো উচিত বলে জানান তিনি ।
তিনি আরও উল্লেখ করেন, গ্রীন এক্সপ্রেস হাইওয়ের কাজ ইতিমধ্যেই শুরু হয়ে গেছে, এবং শিল্প ক্লাস্টার, অত্যাধুনিক প্রযুক্তিতে সজ্জিত লজিস্টিক পার্কগুলিতে শিল্প ক্ষেত্রে বিনিয়োগ করার সুযোগ তৈরি হয়েছে।
শ্রী গডকরি প্রতিনিধিদের প্রশ্নের জবাব দেন এবং সরকারের পক্ষ থেকে সম্ভাব্য সকল সহায়তা প্রদানের আশ্বাস দেন। তিনি জানান যে, বিষয়টি সংশ্লিষ্ট বিভাগগুলির কাছে তুলে ধরবেন। শ্রী গডকরি উল্লেখ করেন যে,সমস্ত পক্ষকেই এই সঙ্কট কাটিয়ে উঠতে অবশ্যই সুসংহত দৃষ্টিভঙ্গি গ্রহণ করতে হবে এবং এ সময়ে শিল্প সংস্থাগুলিকে ইতিবাচক মনোভাব পোষণের আহ্বান জানান।
(CG/SS